تورکیه هائیتی پرزیدنتی جوونل مویس‌ین  قتله یئتیریلمه‌سینی ان سرت شکیلده قینادی.
خاریجی ایشلر ناظیرلیگی‌نین مؤضوع ایله باغلی آچیقلاماسیندا هائیتی پرزیدنتی‌نین دهشت‌لی هوجوم نتیجه‌سینده حیاتینی ایتیرمه‌سی بؤیوک بیر کدرله اؤیرنیلدیگی قئید ائدیلیب.
"بو خاین هوجومو ان سرت شکیلده قیناییریق و گوناهکارلارین ان قیسا زاماندا عدالت قارشی‌سینا چیخاریلماسینی اومید ائدیریک" ایفاده‌سی‌نین یئر آلدیغی آچیقلامادا مویزنین عائله‌سینه، قوهوم‌لارینا و دوست هایتی خالقینا باش ساغلیغی وئریلیب.
هائیتی پرزیدنتی جوونل مویس‌ چرشنبه آخشامی گئجه ساعات‌لاریندا یاشادیغی شخصی ایقامتگاهدا نامعلوم شخص‌لر طرفیندن گولله‌لنه‌رک اؤلدورولوب. هوجوم زامانی اؤلکه‌نین بیرینجی خانیمی مارتین مویس ایسه یارالانیب.
